СЛУЖБЕНИ ГЛАСНИК

ОПШТИНЕ НОВО ГОРАЖДЕ

|  |  |
| --- | --- |
| Година XIX – број 2 | Четвртак, 18.01.2024. године |

**Начелник**

На основу члана 70. и члана 90. Закона о јавним набавкама („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15), члана VI. став 4) Правилника о поступку директног споразума општине Ново Горажде („Службени гласник Општине Ново Горажде“, број: 19/22) и понуде број: 006-I/24 од дана 11.01.2024. године, Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **„OKAC“ d.o.o. Goražde,** улица Ферида Диздаревића бб, 73000 Горажде,понуда број: 006-I/24 од дана 11.01.2024. године, у поступку јавне набавке путем Директног споразума за доставу понуде за набавку радова „Поправка локалних путева у МЗ Копачи оштећених извозом дрвних сортимената“ у општини Ново Горажде, у укупном износу од **5.920,00 КМ** без урачунатог ПДВ-а, односно **6.926,40 КМ** са урачунатим ПДВ-ом.

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Захтјевом за достављање понуде у поступку јавне набавке број: 02/1-404-29/23. од дана 07.12.2023. године за јавну набавку радова „Поправка локалних путева у МЗ Копачи оштећених извозом дрвних сортимената“ у општини Ново Горажде.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи **5.960,00 KM**.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за набавком радова, упућен је писмени захтјев за достављање приједлога понуде понуђачу **„OKAC“ d.o.o. Goražde,** улица Ферида Диздаревића бб, 73000 Горажде**.**

Понуђач **„OKAC“ d.o.o. Goražde**, из Горажда је доставио тражену понуду за набавку радова „Поправка локалних путева у МЗ Копачи оштећених извозом дрвних сортимената“ у општини Ново Горажде, у укупном износу од **5.920,00 КМ** без урачунатог ПДВ-а, односно **6.926,40 КМ** са урачунатим ПДВ-ом.

Уговорни орган је оцијенио да је понуда понуђача **„OKAC“ d.o.o. Goražde,** улица Ферида Диздаревића бб, 73000 Горажде, у укупном износу од **5.920,00 КМ** без урачунатог ПДВ-ау оквиру процијењене вриједности, те се иста у цјелости прихвата.

**Поука о правном лијеку:**

Против ове Одлуке није допуштена жалба.

**Број: 02/1-404-29-1/23**

**Ново Горажде, 15.01.2024. године**

 **НАЧЕЛНИК**

 **Мила Петковић , с.р**

На основу члана 59. Закона о локалној самоуправи („Службени гласник Републике Српске“ број: 97/16, 36/19 и 61/21), члана 17. Закона о јавним набавкама („Службени гласник БиХ“ број: 39/14 и 59/22) и члана 56. и 65. Статута општине Ново Горажде („Службени гласник општине Ново Горажде“, број: 03/15 и 03/17), Начелник општине Ново Горажде д о н о с и:

**О Д Л У К У**

**о усвајању Плана јавних набавки за 2024. годину**

**I**

Усваја се План јавних набавки општине Ново Горажде за буџетску - календарску 2024-у годину.

**II**

Саставни дио ове Одлуке је План јавних набавки за 2024. годину.

План јавних набавки обухвата набавку роба, услуга и радова, те садржи податке о називу предмета набавке, јединственом рјечнику јавне набавке, да ли се предмет дијели на лотове, процијењеној вриједности набавке, врсти поступка јавне набавке, оквирним периодима за покретање поступка набавке, оквирним периодима закључења уговора, склапању уговора или оквирног споразума, планираном трајању уговора или оквирног споразума и извору финансирања. План јавних набавки се током буџетске године може измијенити или допунити.

**III**

План јавних набавки за 2024. годину, се објављују на порталу јавних набавки у року од 30 дана од дана усвајања буџета општине Ново Горажде за 2024. годину. План јавних набавки се током буџетске године може измијенити или допунити, уколико се појаве нове потребе или могућности набавке роба, услуга и радова, а све измјене и допуне одмах ће бити објављене на порталу јавних набавки.

**IV**

Ова Одлука ступа на снагу даном доношења и биће објављена у „Службеном гласнику општине Ново Горажде“ и веб страници општине Ново Горажде.

**Образложење**

Чланом 17. Закона о измјенама и допунама Закона о јавним набавкама („Службени гласник БиХ“, број 39/14 и 59/22), дефинисани су услови за почетак поступка јавне набавке и дефинисана је обавеза објаве плана јавних набавки на порталу јавних набавки , у року од 30 дана од дана усвајања буџета.

Буџет општине Ново Горажде је усвојен је на 14. сједници Скупштине општине Ново Горажде, дана 27.12.2023. године.

Основ за припрему плана јавних набавки за 2024. годину је буџет општине Ново Горажде за 2024. годину као и подаци о реализацији појединачних уговора за 2023. годину, по уговорима /добављачима.

 **Број: 02/1-404-1/24**

**Ново Горажде, 16.01.2024. године**

 **НАЧЕЛНИК**

 **Мила Петковић , с.р**

ПЛАН ЈАВНИХ НАБАВКИ ЗА 2024. ГОДИНУ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Р.бр.** | **Предмет набавке** | **Шифра ЈРЈН** | **Процијењена вриједност (КМ без ПДВ-а)** | **Врста поступка** | **Окв.датум покр.пост.** | **Окв.датум закљ.угов.** | **Извор финансир.** | **Напомена** |
| **1. РОБЕ** |  |  |  |  |  |  |  |  |
| 1,1 | Набавка компјут.материјала - тонери | 30200000-1 | 1.025,64 | Директни споразум | Јануар | Фебруар | Буџет4123 |  |
| 1,2 | Набавка канцелар.материјала | 30192000-1 | 4.700,00 | Директни споразум | Јануар | Фебруар | Буџет4123 |  |
| 1,3 | Набавка огревног дрвета | 03413000-8 | 4.273,50 | Директни споразум | Март | Април | Буџет 4122 |  |
| 1,4 |  Набавка угља | 09111100-1 | 17.094,00 | Конкурентски захтјев | Јануар | Фебруар | Буџет4122 |  |
| 1,5 | Набавка горива | 09130000-9 | 12.393,16 | Конкурентски захтјев | Јануар | Фебруар | Буџет4126 |  |
| 1,6 | Набавка материјала за одржавање хигијене | 39800000 -0 33760000 -5  | 300,00 | Директни споразум | Јануар | Фебруар | Буџет4123 |  |
| 1,7 | Електрична енергија | 09310000-5 | 6.000,00 | Директни споразум | Јануар | Фебруар | Буџет4122 |  |
|  | **УКУПНО** | ` | **45.786,30** |  |  |  |  |  |
| **2. УСЛУГЕ** |  |  |  |  |  |  |  |  |
| 2,1 | Одржавање јавне расвјете | 50232100-1 | 6.000,00 | Директни споразум | Фебруар | Март | Буџет4125 |  |
| 2,2 | Одржавање камера и унапређење видео надзора на подручју општине | 50610000-4 | 6.000,00 | Директни споразум | Јануар | Децембар | Буџет4125 |  |
| 2,3 | Услуге дератизације | 90923000-3 | 1.627,35 | Директни споразум | Март | Април | Буџет4122 |  |
| 2,4 | Превоз радника | 60170000-0 | 6.000,00 | Директни споразум | Јануар | Фебруар | Буџет 4122 |  |
| 2,5 | Геодетске услуге | 71242000-6 | 6.000,00 | Директни споразум | Април | Мај | Буџет4127 |  |
| 2,6 | Услуге надзора | 71520000-9 | 6.000,00 | Директни споразум | Фебруар | Децембар | Буџет4127 |  |
| 2,7 | Услуге вјештака | 71530000-2 | 6.000,00 | Директни споразум | Јануар | Децембар | Буџет4127 |  |
| 2,8 | Израда пројектне документације | 71000000-8 | 6.000,00 | Директни споразум | Април | Октобар | Буџет5112 |  |
| 2,9 | Услуге израде УТУ и стручног мишљења | 71240000-2 | 3.000,00 | Директни споразум | Април | Октобар | Буџет4126 |  |
| 2,10 | Услуге репрезентације | 55000000-0 | 6.000,00 | Директни споразум | Март | Децембар | Буџет4129 | Услуге из Анекса II |
| 2,11 | Услуге одржавања јавних површина | 77310000-6 | 42.735,10 | Конкурентски захтјев |  |  | Буџет4128 | Изузеће по члану 10c. ЗЈН |
| 2,12 | Услуге текућег одржавања возила | 50110000-9 | 6.000,00 | Директни споразум | Јануар  | Фебруар | Буџет4125 |  |
| 2,13 | Услуге одржавања и поправке рачунарске опреме | 50312000-5 | 1.709,40 | Директни споразум | Фебруар | Март | Буџет4127 |  |
| 2,14 | Услуге текућег одржавања зграде | 44220000-8 | 4.273,50 | Директни споразум | Фебруар | Март | Буџет4125 |  |
| 2,15 | Услуге обавезног осигурања и регистрације моторних возила | 66514110-0 | 2.136,75 | Директни споразум | Мај | Јуни | Буџет4127 |  |
|  | **УКУПНО** |  | **109.482,10** |  |  |  |  |  |
| **3.РАДОВИ** |  |  |  |  |  |  |  |  |
| 3,1 | Радови на одржавању локалних путева | 45112310-1 | 42.735,10 | Конкурентски захтјев | Април | Мај | Буџет4125 |  |
|  | **УКУПНО** |  | **42.735,10** |  |  |  |  |  |
|  | **СВЕУКУПНО** |  | **198.003,50** |  |  |  |  |  |

На основу члана 18. а у вези са чланом 6., члана 87. став (1) тачка а) и став (2), и члана 88. Закона о јавним набавкама Босне и Херцеговине („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута општине Ново Горажде („Службени гласник општине Ново Горажде“, број: 03/15 и 03/17), а поступајући по захтјеву Одсјека за општу управу општине Ново Горажде, број: 02/3-404-9/24 од дана 17.01.2024. године, Начелник општине Ново Горажде д о н о с и :

**О Д Л У К У**

**о покретању поступка јавне набавке роба**

**у поступку Конкурентског захтјева за доставу понуда**

**I**

Покреће се поступак јавне набавке роба – Конкурентски захтјев за достављање понуда - „Набавка и испорука горива за возила Општинске управе општине Ново Горажде“ за 2024. годину.

**II**

Јавна набавка ће се спровести путем Конкурентског захтјева за достављање понуда.

**III**

Законски оквир за спровођење поступка јавне набавке садржан је у члану 88. Закона о јавним набавкама – Конкурентски захтјев.

**IV**

Процијењена вриједност јавне набавке из члана I ове Одлуке износи **12.393,16 КМ** без урачунатог пореза на додатну вриједност (без ПДВ-а).

**V**

Јавна набавка је планирана у Плану јавних набавки за 2024. годину у дијелу – РОБЕ, под редним бројем 5. – Набавка горива.

ЈРЈН – 09130000-9 – Нафта и дестилати.

**VI**

Средства из члана IV ове Одлуке обезбијеђена су у Буџету општине Ново Горажде за 2024. годину и налазе се на конту – 4126.

**VII**

Начелник општине ће посебним рјешењем именовати комисију за одабир најповољнијег понуђача.

**VIII**

Саставни дио ове Одлуке чини Захтјев за одобрење јавне набавке, број: 02/3-404-9/24. од 17.01.2024.године.

**IX**

Ова одлука ступа на снагу даном доношења и биће објављена у „Службеном гласнику општине Ново Горажде“.

**Број: 02/1-404-9/24**

**Ново Горажде, 18.01.2024. године**

 **НАЧЕЛНИК**

 **Мила Петковић , с.р**

На основу члана 82. став (3) Закона о локалној самоуправи („Службени гласник Републике Српске“ број: 97/16, 36/19 и 61/21) и члана 65. Статута општине Ново Горажде („Службени гласник општине Ново Горажде“ број: 4/15 и 4/17) Колективног уговора код послодавца Општине Ново Горажде, начелник општине Ново Горажде доноси

**Одлуку**

**о висни просјечне исплаћене плате запослених у Општинској управи Ново Горажде за претходну годину**

I

Утврђује се висина просјечне плате у Општинској управи Општине Ново Горажде за претходну 2023. Годину у износу након опорезивања 1.102,27 КМ (једнахиљадастотинудвије конвертибилне марке и 27/100) на основу које ће се вршити обрачун плате функционера и исплате новчаних помоћи које припадају запосленим по колективном уговору код послодавца Општине Ново Горажде.

II

За реализацију ове Одлуке задужује се Одсјек за финансије, управљање развојем, привреду и друштвене дјелатности.

III

Ова Одлука ступа на снагу наредног дана од дана објављивања у „Службеном гласнику Општине Ново Горажде“.

**Број: 02/1-120-1/24**

**Ново Горажде, 18.01.2024. године**

 **НАЧЕЛНИК**

 **Мила Петковић , с.р**

На основу члана 13. став 1. Закона о јавним набавкама Босне и Херцеговине („Службени гласник БиХ“, број: 39/14 и 59/22), члана 3. Правилника о успостављању и раду Комисије за јавне набавке („Службени гласник БиХ“, број:103/14 и 49/23), Правилника о успостављању и раду Комисије за јавне набавке („Службени гласник општине Ново Горажде“, број: 19/22), члана 59. и члана 82. Закона о локалној самоуправи („Службени гласник РС“, број: 97/16, 36/19 и 61/21) и члана VIII. Одлуке о покретању поступка јавне набавке радова у Конкурентском поступку за достављање понуда број: 02/1-404-30/23. од дана 27.12.2023. године, Начелник општине Ново Горажде

д о н о с и:

**Р Ј Е Ш Е Њ Е**

**о именовању Комисије за одабир најповољнијег понуђача у поступку јавне набавке радова - Конкурентски захтјев** **за извођење радова на одржавању локалних путева за 2023. годину**

**у општини Ново Горажде**

**I**

Именује се Комисија за јавну набавку, у поступку јавне набавке радова – Конкурентски захтјев за извођење радова на одржавању локалних путева за 2023. годину у општини Ново Горажде, у саставу:

1. Стојанка Андан, предсједник,
* Душанка Дракула, замјеник предсједника,
1. Томислав Чарапић, члан,
* Свјетлана Вукашиновић, замјеник члана,
1. Мирјана Лаковић, члан,
* Нада Балорда, замјеник члана.

**II**

За секретара Комисије из тачке I овог Рјешења, без права гласа, именује се Кадира Шогољ.

Дужности секретара Комисије за јавну набавку су да врши административне послове за комисију, припрема записнике са састанака комисије и извјештај о раду комисије, води документацију и врши друге послове које захтијева предсједник комисије.

Чланови комисије ће, између својих замјенских чланова, одредити лице чија је дужност израда записника са састанака и извјештаја о свом раду.

**III**

Задатак Комисије из тачке I овог Рјешења је да у поступку Конкурентског захтјева за извођење радова на одржавању локалних путева за 2023. годину у општини Ново Горажде:

* преузме приспјеле понуде непосредно по истеку рока за достављање понуда;
* јавно отвори благовремено приспјеле понуде по редослиједу пријема

 ( датум отварања понуда: 26.01.2024. године у 11:15 часова);

* по обављеном поступку отварања понуда, одмах уручи копију записника о отварању понуда присутним представницима понуђача, а осталим понуђачима достави најкасније у року од три дана;
* изврши преглед, оцјену и упоређивање понуда;
* сачини записник о прегледу и оцјени понуда;
* сачини извјештај о раду;
* да препоруку о избору најповољнијег понуђача или препоруку о поништењу поступка јавне набавке.

**IV**

Ово Рјешење ступа на снагу даном доношења, а објавиће се у „ Службеном гласнику општине Ново Горажде“.

**Образложење**

Дана 27.12.2023. године, Начелник општине Ново Горажде је донијела Одлуку о покретању поступка јавне набавке радова у поступку Конкурентског захтјева за извођење радова на одржавању локалних путева за 2023. годину у општини Ново Горажде, број: 02/1-404-30/23.

Да би се поступак законито спровео, потребно је именовати Комисију која ће спровести поступак јавне набавке.

Чланом 13. став 1. Закона о јавним набавкама Босне и Херцеговине („Службени гласник БиХ“, број: 39/14 и 59/22) и чланом 3. Правилника о успостављању и раду Комисије за јавне набавке („Службени гласник БиХ“, број:103/14 и 49/23) прописане су надлежности Уговорног органа приликом именовања Комисије за спровођење поступака јавних набавки.

Чланом 59. и чланом 82. Закона о локалној самоуправи („Службени гласник РС“, број: 97/16, 36/19 и 61/21) прописано је да начелник општине може донијети Рјешење као облик појединачног правног акта.

Узевши у обзир све наведено, а примијенивши наведене законске и подзаконске одредбе одлучено је као у диспозитиву.

**Поука о правном лијеку:**

Против овогРјешења, именовани имају право упутити приговор начелнику

општине, у року од 8 (осам) дана од дана пријема Рјешења.

**Број: 02/1-404-30-2/23**

**Ново Горажде, 18.01.2024. године**

 **НАЧЕЛНИК**

 **Мила Петковић , с.р**